**Anexa nr. 3**

# ***Ordonanța de urgență pentru modificarea si completarea Ordonanței de urgență a Guvernului nr. 69/2019******pentru aplicarea unor măsuri de protecție socială acordată persoanelor disponibilizate prin concedieri colective efectuate în baza planurilor de disponibilizare din cadrul operatorilor economici pentru care s-a aprobat acordarea ajutoarelor de stat pentru facilitarea închiderii minelor de cărbune necompetitive în perioada 2019-2024***

# **(Anexa nr. 3 la Ordonanței de urgență a Guvernului nr. 69/2019** ***pentru aplicarea unor măsuri de protecție socială acordată persoanelor disponibilizate prin concedieri colective efectuate în baza planurilor de disponibilizare din cadrul operatorilor economici pentru care s-a aprobat acordarea ajutoarelor de stat pentru facilitarea închiderii minelor de cărbune necompetitive în perioada 2019-2024*)**

Venitul de completare prevăzut la art. 1 alin. (1) se acordă lunar pe perioade stabilite diferenţiat, în funcţie de vechimea în muncă a persoanelor concediate în condiţiile prezentei ordonanţe de urgenţă, după cum urmează:

**I. Perioada de acordare a venitului de completare pentru personalul disponibilizat din cadrul activității de exploatare ale cărbunelui superior tip huilă:**

  **a)** 24 luni, pentru persoanele care au o vechime în muncă cuprinsă între 3 ani şi până la 10 ani;

   **b)** 40 de luni, pentru persoanele care au o vechime în muncă cuprinsă între 10 ani şi până la 15 ani;

   **c)** 44 de luni, pentru salariaţii care au o vechime în muncă cuprinsă între 15 ani şi până la 22 de ani;

   **d)** 48 de luni, pentru salariaţii care au o vechime în muncă de cel puţin 22 de ani.

**II. Perioada de acordare a venitului de completare pentru personalul disponibilizat:**

1. **din cadrul Complexului Energetic Oltenia,**
2. **de la operatorii economici din domeniul producției de energie pe bază de huilă- cu excepția categoriilor prevăzute pct. I)**
3. **din cadrul Companiei Naționale a Uraniului S.A.**

se stabilește astfel:

  **a)** 12 luni, pentru persoanele care au o vechime în muncă cuprinsă între 3 ani şi până la 10 ani;

   **b)** 20 de luni, pentru persoanele care au o vechime în muncă cuprinsă între 10 ani şi până la 15 ani;

   **c)** 22 de luni, pentru salariaţii care au o vechime în muncă cuprinsă între 15 ani şi până la 22 de ani;

   **d)** 24 de luni, pentru salariaţii care au o vechime în muncă de cel puţin 22 de ani.